AksaraLLM/aksara-bahasa-daerah-v1 huggingface dataset:
Budi pekerti asalé tembung budi saka tembung basa Sansekerta “bud” sing tegesé lilir, tangi, gumrégah, sadhar ing babagan kajiwan. Sabanjuré tembung “pekerti” sing duwèni teges tumindak, tumandang, makarya, makarti ing babagan karagan. Pekerti ana sambung rapeté karo tindak tanduk jiwa lan raga lair lan batin, budi pekerti bisa dipilah nanging ora bisa dipisah. Ana ing kawruh métafisika sinebut The Law of Two, paugeran loro sing tansah ana, lair pasangané batin, ala pasangané becik, salah pasangané bener, déné padhang ana pasangané peteng, luhur, asor lan sapituruté. Mula ana budi pekerti sing bisa dipilah dadi luhur lan asor, utama lan nistha, ala lan becik, lan liya-liyané. Budi lan pekerti sing ala prayoga disingkiri nanging budi pekerti sing becik diudi lan dicakaké ing bebrayan, kaya ta sregep nyambut gawé, duwèni tanggung jawab, iman mantep, andhap asor, pikirané menep, pikirané jembar, prasaja, gumregut, winangun, tansah muji sukur lan liya-liyané.

Pratèlan Ki Hadjar Dewantara 
Ki Hadjar Dewantara uga mratélakaké manawa budi pekerti luhur disebutaké ana ing tataran diri pribadi, kulawarga, bebrayan, lan sesamaning bangsa. Etika lan ajaran moral dadi sarana sing nuntun sapa waé supaya bisa urip sing bener, wicaksana, éndah lan sapituruté. Kanggo mujudaké kahanan iki perlu paugeran, nurma, kaidah, tata krama, tata cara, tata susila, ètikèt, lan sapituruté, sing kudu diugemi lan ditatati. Budi pekerti luhur ora bisa pisah saka sumber utawa tuké étika lan ajaran moral, yakuwi ana ing agama apa waé. Akèh banget piwulang utawa ajaran agama sing nuntun supaya bisa apik, nemu begja lan mulya ing donya lan akérat. Ana ing filsafat Tao Sin uga akeh ngemot kaidah utawa ajaran moral sing nuduhaké dalan kebajikan, kautaman, kawicaksanan, lan kaluhuran.

Tinemu ing Sastra 
Ajaran apadéné nilai-nilai ètis lan moral uga tinemu ing seni sastra, seni rupa, seni tari, seni musik, dongèng, tembang lan sapituruté. Ajaran ètik lan moral uga tinemu ing jagad pewayangan. Pagelaran wayang sing duwé unsur-unsur kaéndahan yakuwi seni sastra, widya utawa filsafat lan ilmu, pentas lan seni ripta utawa kréatifitas bisa dadi salah sijining sarana wiyata budi pekerti. Lumantar pagelaran wayang bisa dadi alternatif metodhe gegulang watak sing cocog, amarga tuntunan lan wulangan ing pewayangan ora duwèni sipat doktrinèr, dirungokaké, lan dirasakaké. Lakon-lakon wayang sing sumberé saka Kakawin Ramayana lan Mahabarata, duweni nilai-nilai sing éndah, unik lan adiluhung.

Paraga utama ing pewayangan sing duwèni watak becik, bisa dadi conto tuladha. Wewaton sumber-sumber ajaran ètika lan moral, budi pekerti luhur bisa diudi, dikulinakaké, lan dirembakakaké. Wiyata budi pekerti ana ing bebrayan sing lagi nandang krisis multidimènsi prayoga dipilah lan ditata. Pendidikan budi pekerti kang luhur dadi babagan sing wigati amarga duwé nilai-nilai sing éndah lan adiluhung kanggo bangun wataking bangsa.
Denny Caknan (Deni Setiawan) ya iku musisi lan juru nyanyi sing asalé saka Ngawi. Jeneng Denny Caknan moncèr ing jagat musik merga lagu karangané Kartonyono Medot Janji ditonton tekan yutan uwong in YouTube. Lagu Kartonyono Medot Janji uga dinyanyèkaké déning juru nyanyi dangdut Nella Kharisma. 

Lagu-lagu sing dikarang Denny Caknan akèh éntuk inspirasi saka lagu-laguné Didi Kempot. Lagu-lagu Denny Caknan nganggo lirik basa Jawa campur basa Indonesia.

Single 
 Tlah Berbeda
 Kampung Halaman
 Tepian Nyaman
 Kartonyono Medot Janji
 Sugeng Dalu
 Sampek Tuwek
 Tanpo Tresnamu
 Titipane Gusti
 Kuatno Aku (feat. Ilux)
 Lekaslah Membaik
 Kangen Mulih
 Los Dol
 Ngawi Nagih Janji (feat. Ndarboy Genk)
 Ndas Gerih
 Satru (feat. Happy Asmara)
 Gak Pernah Cukup

Rujukan 

Penyanyi Indonésia
Godhong séndhok (Plantago asiatica) ya iku suket-suketan kang kalebu ing kulawarga Plantiginaceae.  Tetuwuhan iki duwé jeneng liya ya iku Sembung otot, Suri pandhuk, Otot-ototan, lan Kuping menjangan. Suket iki sejatiné gulma ana ing kebon teh lan karèt. Wit iki asalé saka Asia lan Éropah lan bisa ditemokaké mawa dharatan cendhèk nganti dhuwuré 3000 mèter sadhuwuring samodra. Ing jaman dhisik tanduran iki dianggep kramat ing Anglo Saxon. Terna taunan sing dhuwuré 20 cm lan galihé dawa uga kasusun dening rosét.  Godhonge ijo lansét dawané 5-10cm lan dawané 4-9cm. wohé lonjong werna soklat kriput lan wijiné cacahé 2-4 ing sajroning woh.

Piguna 

Godhong séndhok bisa kanggo jamu lelara  hepatitis, diséntri, watu empedhu, prostatitis, mimisan, pipis watu, bésèr lan bisul. Cara nganggo ya iku godhongé didheplok banjur dibaluraké ing perangan kang nandang lara.

Referènsi 

Tetanduran obat
Tetuwuhan jamu lan bumbu
Pecut jaran (Stachytarpheta jamaicensis) ya iku tetuwuhan kang kalebu kulawarga Verbenaceae. Wit iki uga duwé jeneng liya ya iku Sekar laru lan Ngadirénggo. Diwènèhi  jeneng pecut amarga ana galih kang njulur kaya ta pecut. Wit iki dawané bisa nganti 2 mèter godhongé ijo lan pinggir godhongé rada wungu. Wit iki rasané pait nanging sipaté adhem. Oyoté sokat lan tuwuh ing lemah kang sugih humus.

Piguna 
Tetuwuhan iki bisa kanggo nambani radhang gurung, rématik lan hepatitis A. Cara nambani ya iku godhong pecut jaran digodhog ing banyu umub banjur diombé. Ananging  wong wadon sing lagi meteng ora olèh ngombé jamu godhogan pecut jaran.

Gladri

Kapustakan 

Tetuwuhan jamu lan bumbu
Tetanduran obat
Suket
Joel Matip yaiku pemain bal-balan saka negara Kamerun, sanajan ana getih Jerman saka wong tuwane lan lair ing kutha Bochum, nanging dheweke milih belani Kamerun ing ajang internasional. Matip yaiku pemain kang manggon ing posisi bek tengah. Saiki dheweke belani klub Liverpool FC lan durung suwe dadi juara Liga Champions 2019, lan Uefa Super Cup 2019.

Pamain bal-balan
Kamerun
Mandhakaki utawa Mondokaki (Ervatamia divaricata) ya iketu tetuwuhan ngembang saka kulawarga Apocynaceae. Wit  iki dhuwuré 1-3 mèter. Galihé  bunder ngayu lan akèh cawangé. Godhongé oval dawané 6-15 lan 2-4 cm. Godhong  werna ijo tuwa lunyu iki ngandhut tlutuh kang wernané putih susu. Kembangé werna putih kang dhiamèteré 5 cm lan arum gandané. Wohé bunder ngrambut werna kuning. Mondokaki tuwuh ing tlatah Asia wetan kidul sing iklimé tropis.

Piguna 

Godhong Mondokaki duwèni mupangat kanggo tamba hipertensi, watuk, katarak, koreng lan radhang kulit. Carané nambani ya iku godhong seger didheplok banjur dibaluaké lan dikompres suwéne 15 menit.

Referènsi 

Tetuwuhan ngembang
Tetanduran ngembang
Jinising wangun lumah utawa wangun raèn (basa Indonésia: bangun datar) ana manéka warna, ing antarané ya iku:

Pasagi utawa maju-pat
 Pasagi mbata utawa pasagi dawa
Pasagi miring
Pasagi layangan
Pasagi telu utawa maju-telu
Pasagi lima utawa maju-lima
Pasagi nem utawa maju-nem
Bunder
Lonjong

Déné jinising wangun isèn (basa Indonésia: bangun ruang) ing antarané ya iku:

 Conthong utawa pasungan
 Golong utawa bumbungan
Gilig utawa bal
Kubuk
Balok
Woh mangsi (Phyllanthus reticulatus) diarani Pohon Tinta ing basa Indonesia. Wit iki kalebu terna mataun saka famili Phytolaccaceae.  Wit iki duwé galih kang empuk werna abang kaungunan sing dhuwuré 1-1,5 mèter. Godhongé tunggal kang selang seling lonjong dawané 5-15 cm. Godhongé werna ijo pupus. Kembang werna jambon duwé benang sari putih. Woh bunder iki nyimpen jus wérna ungu kaya déné mangsi.

Kandhutan Kimia 
Ing pérangan wit iki ngadhut upas paling akèh ana ing oyoté kang bisa gawé kolik, mencrèt, asma lan semaput.  Kandutan liya ya iku Mystric acid lan Lignoceryl palmotate.

Referènsi 

Tetuwuhan Indonésia
Tetanduran wiji tunggal
Godhong
Senggugu (Clerodendron serrature) ya iku salah sawijining suket kang kalebu kulawarga Rotecha . wit iku duwé jeneng  liya singgugu, sringgugu, sanggugu, kertasé, lan tosèk.  Tuwuh ana ing padhang alang-alang lan pinggir désa lan lemah sing rada lembab. Bisa tuwuh ing pesisir nganti 1700 mèter sadhuwuring sagara. Senggugu tanduran asli Asia tropik kang dhuwuré 1-3 mèter. Galihé bolong lan boggolé gedhé. Oyoté werna ireng. Godhong herba iki ijo kandhel lan kaku. Godhonge dhawané 8-30 séntimèter lan amba 4-14 sentimèter sarta cawangé cendhèk. Kembangé majemuk lan dawané 6–40 cm werna putih. Wohé wuni bundher endhog.

Piguna 
Wit iki bisa kanggo tamba asma, bronkhitis, angel pipis, rématik cacingen lan watuk. Cara ngolah ya iku Senggugu kang wis di opèk banjur dikumbah nganti resik lan di cor banyu panas banjur disaring lan diombé.

Referènsi 

Tetanduran jamu lan bumbu
Kembang
Angesthi Sampurnaning Kautaman (ASK) iku organisasi kapitayan kang ngadeg ing Yogyakarta.

Organisasi kapitayan iki diadegaké Jumat Kliwon, 1 April 1955, jam 01.00 ing daleme Ki Darmomardopo, Dalan Toegoe Kidoel No. 56 Yogyakarta (saiki dadi Dalan Pangeran Mangkubumi).

ASK diadegaké dening Ki Darmomardopo, lair Jumat Kliwon, 17 Juni ing Desa Butuh, Kutoarjo, Kabupaten Purworejo, Provinsi Jawa Tengah.

Nalika diadegaké, organisasi iki jenenge Ikatan Batin Keluarga Angesthi Sampurnaning Kautaman.

Ancas lan dasare 
Angesthi Sampurnaning Kautaman duwe ancas marnakake paseduluran lair lan bathin kang sifate gugur gunung  utawa gotong royong.

ASK duweni dasar loro, kaping sepisan yaiku lelimbangan bathiniyah kanggo Gusti Kang Maha Tunggal , kaping pindho yaiku lelimbangan lairiyah kanggo nagara lan bangsa Indonesia.

Tatanan pangurus 
Susunan pangurus Angesthi Sampurnaning Kautaman yaiku:

 Ki Koewat Soepardjo (Pinispuh)
 Ny. S. Poedjosoedirdjo (Ketua)
 Drs. Bambang Eko Prihanto (Sekretaris)
 Sulistyo Darmo Prayitno (Bendahara)

ASK alamate ing Dalan Menjangan No.2, Pakuncen, Yogyakarta 55253

Lambang 
Angesthi Sampurnaning Kautaman duwe lambang kang bentuke maju papat, ing tengahe ana telung bunderan. Duwure bunderan ana tulisan ASK, ngisore bunderan sing paling gede ana aksara Jawa "jagad raya", maksude yaiku daya positip kang sipate jembar kanthi mardika kang ana tegese.

Ing bunderan cilik utawa tengah, ana tulisan pa.

Rujukan 
Indonesia. Direktorat Kepercayaan Terhadap Tuhan Yang Maha Esa. (2006). Ensiklopedi kepercayaan terhadap Tuhan Yang Maha Esa. [Jakarta]: Direktorat Jenderal Nilai Budaya, Seni dan Film, Direktorat Kepercayaan Terhadap Tuhan Yang Maha Esa.ISBN 9789791607117. OCLC 424338489.
Hajatan iku siji pakumpulan kapitayan saka Désa Pandan, Kacamatan Bulik, Kabupatèn Kotawaringin Kulon, Kalimantan Kulon. Pakumpulan iki dipandhégani siji pinisepuh aran Jai. Warganing pakumpulan iki ana 307 sumebar ing saindenging Kabupatèn Kotawaringin Kulon. Cawanging pakumpulan iki ana ing: Désa Gandis (Kacamatan Bulik), Désa Sukarani (Kacamatan Arut Lor), Désa Pangkut (Kacamatan Arut Kidul), lan Désa Kurabu (Kacamatan Bulik).

Rujukan
Agama Helu inggih punika setunggaling aliran kapitayan tumrap Gusti ingkang Maha Kuwasa salebeting ing Kalimantan Tengah, Kecamatan Parimba, Desa Sei Pasah, Kabupaten Kapuas. Pinisepuh saking kapitayan punika Wika Agan.

Rujukan
Hak Sejati iku siji pakumpulan kapitayan saka Kulon Praga, Daérah Istiméwa Yogyakarta. Pakumpulan iki diyasa déning Ranasukarta ing taun 1952. Saben Jumuwah Kliwon lan utawa Selasa Kliwon, pakumpulan iki ngayahi Olah Rasa Nggugah Rasa utawa sarasèhan kang manggon ing omahing sesepuh. Pakumpulan iki tau ngadani sarasèhan nasiyonal ing taun 1991. Saben sasi Sura, pakumpulan iki mèngeti ambal warsa kang diéloni kabèh warganing pakumpulan. "Hak Sejati" tegesé darbéning pribadi saka paringaning Gusti Kang Mahatunggal.

Sajarah 
Sadurung wujud pakumpulan, Ranasukarta mandhégani paguyuban kang nengenaké tulung-tinulungan antaraning wargané, mligi babagan tetamba kang tanpa béya. Saka kagiyatan-kagiyatan iku, akèh wong kang ngangsu kawruh marang dhèwèké kang njalari warganing paguyuban wuwuh. Awit saka mupakat sakèhing warga paguyubané, siji pakumpulan aran Hak Sejati didhapuk.

Ajaran 
Pakumpulan iki ngugemi ajaran kang asal saka Ranasukarta kang marisi ajaraning simbah aran Resadiwirya utawa Éyang Resadiwirya. Sadurungé nampa ajaran iku, Ranasukarta ngayahi laku prihatin. Nalika nampa ajaraning simbah, Ranasukarta umur 30 taun. Olèhé nampa ajarané lumantar wisik utawa pituduh saka semadi kanthi sidhakep saluku tunggal. Sidhakep saluku tunggal iku turu mlumah tur ngliga mawa sikil lempeng kanthi tangan sidhakep ing lumahing weteng. Kang semadi maca "Allahu" ping bola-bali nganti kesel lan tekaning wisik alus Éyang Resadiwirya kang kasengguh saka Gusti Kang Mahatunggal. 

Bubar lelakon semadi iku, Ranasukarta pijer olèh pituduh lumantar wisik alus nalika ngadhepi manéka lelakon urip becik utawa ala. Miturut dhèwèké, nalika nglakoni urip ing donya saben wong duwé telung tandha ing jeroning awaké: (1) Surem kang ngalamati bakal tekaning lelara utawa ngalamati ala, (2) Kenem kang nandhani arep turu, lan (3) Sirep  kang ngalamati bakal nemahi pati. Ing Sirep, tandha-tandha kang katon iku ing mata ana warna kuning, nanging ora saben wong bisa ndeleng. Mula, ing ajaran iki wargané ora kena duwé jimat supaya lancar anggoné ninggal jagat wadag (ninggal donya).

Rujukan
Adat Lawas yaiku sawijining pakumpulan kapércayan dumatèng Sang Hyang Widhi ing Tenggarong, Kabupaten Kutai, Propinsi Kalimantan Timur tahun 1980. Adat Lawas duwèni ngalamat ing Kandepdikbud Tenggarong, Kabupaten Kutai. Pinisepuh pakumpulan Adat Lawas yaiku Usman Achmad kang jangépi dadi kèpala Adat Lawas lan dièwangi dèning kepala-kepala adat. Piwulang kang ana ing Adat Lawas yaiku sadhar anane urip makrokosmos. Lan Sang Hyang Widhi yaiku Laatala, sing duwèni Sanghiyang utawa malaikat sing diutus Gusti mènèhi arah kanggo manungsa. Adat Lawas uga mènèhi piwulang yaiku bebudhèn Sang Hyang Widhi. Tata krama kanthi nderek kabèh paugeran kang wis ana, sing digawé seka paugeran adat lan upacara adat.

Pakumpulan Adat Lawas duweni tujuan kanggo nggayuh kusumpurnaning urip ing dunya lan akhirat, sarta awéh pambinaan budi luhur. Adat Lawas sumebar ing pirang-pirang kecamatan kang mapan ana ing Kabupaten Kutai, kaya ta ing Kecamatan Tenggarong, Loa Kulu, Loa Jaman, Anggama Kenohan, Kembang Tanggut, Tahang, Muara Pahu, lan Bentian Besar.

Rujukan 

Budaya Indonésia
Pakumpulan Era Wulan Watu Tana inggih punika pakumpulan ingkang dipunanut kaliyan bebrayan salebeting wilayah  ing pulo Palue Nusa Tenggara Timur ugi saged dipunsebut Nusa Tenggara Wetan. Era Wulan Watu Tana tegesipun Gusti ingkang Panguwaosipun saking  akasa ugi donya.

Rujukan
Pakumpulan Guna Lera Wulan Dewa Tanah Ekan inggih punika asma pakumpulan ingkang pitaya marang Gusti ingkang murbéng dumadi salebeting panggénan ing Dèsa Talibura, Kecamatan Talibura, Kabupatén Sikka. Wigatinipun saking kapitayan inggih punika pitaya uga dhérék dhawuh pangarsa adatipun.

Rujukan
Kaharingan Dayak Luwangan yaiku salah sawijining pakumpulan kapitayan dening Gusti kang maha esa wonten ing Kalimantan tengah, alamatipun wonten ing Desa Rimpah, Kecamatan Dusun Tengah, Kabupaten Barito Kidul. Pakumpulan kapitayan iki diwiwiti pisanan dening Kikiu Bidik.

Kang ngurus Pakumpulan Kaharingan Dayak Luwangan yaiku wonten Pinisepuh lan ketua. Pinisepuhe yaiku kikiu Bidik lan ketuane yaiku Martikang Tutul. Anggotanipun pakumpulan iki mpun kathah sanget, kasebar ing Desa Ampah, Kecamatan Dusun Tengah, Kabupaten Barito Kidul

Referensi
Anak Cucu Bandha Yudha yaiku salah sawijining kapitayan kang diadekne dening R. Sumbono Djonudin ing Cilacap, Jawa tengah tanggal 30 Desember 1970. Alamate pakumpulan iki ana ing marga Ciberem 27, Kelurahan Donan, Cilacap, Jawa tengah. R. Sumbono Djonudin menika sesepuh ngerangkep dados wonten ing pakumpulan kapitayan niki. Menawi sekretarise yaiku R. Agus Wahono, BSC.

Miturut ajaran Pakumpulan iki  sakderenge wonten manungsa, namung onten kauripan kang abadi/hakiki/langgeng, biasa kasebat ora jaman ora makam , yaiku kauripan Hyang Widi lan para warganipun. Hyang widi sami kaliyan Hyang Tunggal, namung para warganipun yaiku Hiyang. Ing ajaran pakumpulan iki percaya manungsa pisanan kang diciptaake Hyang Widi yaiku Adam banjur diciptaake  pasangane yaiku Hawa.

Manungsa minangka titahing gusti kang kajibah manembah lan nyuwun patunjuk dening gusti. Nglaksanake lan manut kaliyan titahe Gusti.

Referensi
Nanas kerang kang duwé jeneng élmiyah Rhoeo discolor utawa Tradescantia spathacea ya iku jinis suket-suketan saka kulawarga Commelinaceae. Wit iki diceluk uga kanthi jeneng wit Adam Hawa. Herba iki dhuwuré 40-60 cm. galihé kasar cendhek lan wernané soklat. Godhong tunggal bentuké mangkok sing dawané 30 cm lan amba 3-6 cm. Kembangé kebungkus dening klopak kang mèmper kerang. Mula dijenengi nanas kerang. Kembang iki wernané putih lan oyoté soklat.

Piguna 

Godhong Nanas kerang bisa kanggo tamba watuk TBC, bronkhitis, disentri, lan abuh. Cara ngonsumsi ya iku godhongé digodhog lan ditambah gula watu banjur diombé. Nanas kerang biasané ditandur ing pekarangan mawa tetanduran hias.

Gladri

Referènsi 

Tetuwuhan hias
Tetanduran wiji kabukak
Shopee ya iku sawijining platform dagang éléktronik kang kantor pusaté ana ing Singapura. Shopee kalebu ana ing SEA Group (biyèné dikenal minangka Garena ), kang didegaké taun 2009 déning Forrest Li.  Shopee pisanan diluncurake ing Singapura ing taun 2015 lan wis ngambah Malaysia, Thailand, Taiwan, Indonesia, Vietnam lan Filipina .  Amarga elemen selulere dibangun miturut konsep komersial elektronik global, Shopee kalebu salah sawijining "5 e-commerce sing paling kondhang" miturut Tech In Asia.  

Shopee dipimpin Chris Feng. Chris Feng minangka salah siji tilas aktivis Internet Rocket sing naté mandhegani Zalora lan Lazada .

Sejarah 
Ing taun 2015, Shopee pisanan diluncuraké ing Singapura minangka pasar sosial-sèntris sing pisanan. Ana ing Shopee pangguna bisa tuku lan adol kapan wae.  Shopee nduwèni integrasi karo dhukungan logistik lan pambayaran kanthi tujuan nggawé blanja online kanthi gampang lan aman kanggo para penjual lan para panuku. 

Banjur, Shopee sing berpusat ing Singapura, uga mbukak Shopee Indonesia, Shopee Malaysia, Shopee Thailand, Shopee Taiwan, Shopee Vietnam lan Shopee Filipina.

Model Bisnis 
Shopee pisanan diwiwiti minangka pasar pelanggan kanggo pelanggan (C2C) nanging wis ngalih menyang modèl C2C hibrida lan Business for Customers (B2C) wiwit ngluncuraké Shopee Mall sing minangka platform toko online kanggo distribusi merek terkenal. 

Shopee nduwé luwih saka 70 mitra panyedhiya layanan kurir ing saindenging pasar kanggo nyediakaké dhukungan logistik kanggo pengguna. Shopee ugha nduwèni kolaborasi karo macem-macem layanan logistik lokal lan layanan transportasi online.

Rujukan 

Artikel ngandhut tulisan abasa Cina
Perusahaan sing diperdagangaké ing Bursa Saham New York
Perusahaan
Dasa Dharma utawa Dasa Dharma Pramuka ya iku sepuluh sikap sing kudu diduwèni Pramuka . Biasané ana ing tingkatan pramuka penggalang. Ing ngisor iki minangka dhaptar Dasa Dharma Pramuka.

Isiné Dasa Dharma 
Dasa Dharma Pramuka, Pramuka itu: 

 Takwa kepada Tuhan yang Maha Esa 
 Cinta alam dan kasih sayang sesama manusia 
 Patriot yang sopan dan kesatria 
 Patuh dan suka bermusyawarah 
 Rela menolong dan tabah 
 Rajin, trampil, dan gembira 
 Hemat, cermat, dan bersahaja 
 Disiplin, berani, dan setia 
 Bertanggung jawab dan dapat dipercaya 
 Suci dalam pikiran, perkataan, dan perbuatan.

Carané Hafalan 
Kanggo ngelingaké kabèh iki, ana rahasiané, ya iku ngèlingi Tak, cin, pat, pa, re, ra, he, dis, ber, su (takwa, cinta, patriot, patuh, rela, rajin, hemat, disiplin, bertanggung jawab, suci).

Panganggoné 
Dasa Dharma uga dadi ujian kanggo dadi Pramuka Penggalang Ramu. Kajaba iku, dasa dharma minangka tes ing Lomba Tingkat Pramuka Penggalang. 
Pramuka
Sekolah
Suket mutiyara (Hedyotis corymbosa) ya iku sawijining jinis suket saka kulawarga Rubiaceae. Wit iki duwé jeneng Urék-urék pèlo (Jawa wètan), rumput siku-siku, bunga telor belungkas lan Péngka (Makassar). Wit iki tuwuh cendhek ing lemah lan dhuwuré mung 15-20 cm. sukét iki ditemokaké ing pinggiring dalan lan kebon minangka gulma tanduran. Godhongé werna ijo dawané 2-5 cm. kembangé kaya déné payung  majemuk werna putih sing dawané 1 cm.

Piguna 

Suket mutyara bisa kanggo jamu lara radhang usus buntu. Cara nambani ya iku Suket Mutiyara kang isih seger dikumbah banjur digodhog. Sakwisé banyuné umub, terus dienténi nganti adhem banjur diombé.

Referènsi 

Suket
Tetuwuhan jamu lan bumbu
Gulma
Kembang sungsang duwéni jeneng élmiah Gloriosa superba. Ana uga kang ngarani kembang iki kanhi jeneng kembang Mandalika. Kembang kang dimangerténi lumebu kulawarga Liliaceae iki kalebu tanduran sakmangsa ya iku urip nalika wiwit mangsa rendheng. Wit iki dhuwuré 2 mèter lan duwé godhong ijo tunggal kang alus dawané 10–20 cm lan ambané 3–6 cm. Kembangé majemuk awerna kuning pucuké warna jingga. Benang sariné metu lan melengkung mendhuwur kang dawane 5–8 cm. Kembang sungsang kang wis tuwa duwé woh alus uga empuk sing wernané ijo kesoklatan. Oyoté serabut lan nutupi umbi kang bunder.

Ékologi 

Kembang sungsang minangka tetuwuhan asli saka bawana Afrika lan Asia. Banjur dibudhidhayakaké ing tlatah Florida lan Hawaii. Kembang sungsang biasané ditandur ing pot utawa dadi tanduran pager. Tanduran iki thukul ing dharatan cendhek nganti duwur 600 mèter ing sadhuwuring sagara. Cara nandur ya iku kanthi umbiné kang diwénéhake ing lemah lan wanci paling apik ya iku wiwit mangsa rendheng.

Kandhutan kimia 

Kembang sungsang ngandhut senyawa alkaloida kang sipaté racun. Menawa ora segaja mangan umbiné bisa nyebabaké rasa kobong ing gurung, lambe lan ilat bengkak. Sakwisé iku dadi mencret, muntah, semaput, bisa uga nganti tilar donya.

Referènsi 

Tetanduran ngembang
Tetuwuhan mawa racun
Kembang
Montsoreau () wujud sawijining lawas kutha lan komune sing ana ing sisih kulon nagara Prancis. Kutha iki sing ndunungi ana wantara 447 jiwa ing taun 2015 lan jembar wewengkon kurang luwih  hektare.

Pranala njaba 

 Situs wèb resmi

Rujukan 

Kutha ing Prancis
Pelahlar utawa Keruing (Dipterocarpus littoralis) ya iku wit taunan saka kulawarga Dipterocarpaceae. Wit iki dhuwuré bisa nganti 50 mèter lan dhiamèter galihé 150 cm. Galihé silindris lan wernané klawu. Godhongé ijo tunggal lan lancip. Kembangé cilik werna krèm. Wohé werna kuning nalika mentah lan malih soklat nalika mateng.

Ékologi 
Pelahlar gembang patang taun pisan ing mangsa ketiga lan awoh ing mangsa rendheng. Pasebaran wiji direwangi dening angin. Wit iki tuwuh ing pèrèng, pundhung lan pinggir ili kali. Wit iki ditemokaké mawa wit Éndemik Nusa Kambangan.

Piguna 

Pelahlar digunakaké kanggo gawé piranti wangunan, lan prau. Ing alas wit iki gunggungé sansaya mudhun mula kalebu wit kang dilindhungi dening nagara kanthi PP,No.54/Kpts/Um/2/1972.

Referènsi 

Wit kayu
Tetuwuhan Indonésia
Nusa Kambangan
Kayu
Makna  ya iku miturut Leech salah sijiné kang bener-bener dadi acuan marang lambang. Teges saka "makna' ing basa Inggris miturut Ogden lan Richard  pancen dadi pambahasan kang bener-bener ngentèkaké wektu. Mula, pancen dadi pembahasan awal kang wigati ing ngelmu Semantik.

Buku The Meaning of Meaning 
Buku kang terbit ing taun 1923 uga ngandharaké teges-tegesé makna kaya  ing ngisor iki!

 salah sijiné sipaf instrinsik.
 tetembungan kang bisa digayutaké karo tetembungan ing kamus.
 mapan ing sistem.

Rujukan
At Eighteen  ( ) ya iku sèrial télévisi Koréa Kidul tahun 2019. Sèrial iki dibintangi déning Ong Seong-wu, Kim Hyang-gi, Shin Seung-ho lan Kang Ki-enom. Sèri kasebut nandhani peran timbal resmi Ong. Sèri iki ditayakaké wiwit tanggal 22 Juli nganti 10 Sèptèmber 2019.   
Articles containing Korean-language text

Aleran 
At Eighteen nyritakaké Choi Joon-woo ( Ong Seong-wu ), bocah umur 18 taun. Saka cilik dhèwèké wis ngalami konflik kulawarga. Dhèwèké dipeksa pindhah SMA amarga tudhuhan pelanggaran sing ditindakaké.  Choi Joon-woo pindhah menyang Cheonbong High School lan mutusaké dadi wong kang biasa-biasa waé.  

Ora suwé, Joon-woo kudu metu saka zona kepenak. Ora mung Joon-woo, nanging kanca-kancané sing durung diwasa lan ora duwé pengalaman umur wolulas taun, uga kudu ngalami konflik lan angin gedhé émosi lan ngadhepi prasangka ing sing dibentuk déning wong diwasa ing saubengé.  Bebarengan, dhèwèké kudu urip kanthi maksimal lan nggawé keputusan sing bisa ngubah uripé. Lan sing paling penting, dhèwèké kudu ora lali karo mupangaté urip. Dhèwèké sadhar menawa kenangan nalika umur wolulas taun bisa uga dadi kenangan sing paling manis, paling larang, lan paling angel dilalèkaké.

Aktor

Utama 

 Ong Seong-wu minangka Choi Joon-woo 

 Kim Hyang-gi minangka Yoo Soo-bin 

 Shin Seung-ho minangka Ma Hwi-enom 

 Ki Ki-young minangka Oh Han-kyeol

Penampilan khusus 

 Song Geon-hee minangka Shin Jung-hoo (  3-4) 

 Kanca lawase Joon-woo lan mantan kanca sekolahe

Rujukan

Pranala njaba 

    
    
    
Drama Seri Koréa
Drama
Filem
Buta-buta (Excoecaria agallocha utawa Excoecaria affinis) ya iku wit taunan saka kulawarga Euphorbiaceae. Wit iki dhuwuré bisa nganti 16 mèter lan dhiamèter galihé 40 cm. Galihé bèngkok lan mbonggol werna klawu alus lan ana bintil-bintil. menawa diceklek ngasilaké tlutuh werna putih kenthel. Godhong lonjong 3–10 cm. Godhongé ijo kasar sing selang seling lan lunyu. Kembangé werna kuning keijonan. Kembange lanang utawa wadon tok. Wijiné werna ijo lan malih dadi soklat tuwa menawa wis mateng. Wiji kaya bal ukurané 5–7 mm.

Biologi lan Ékologi 

Kembang saka wit Buta-buta mekrok saben taun. Tanduran iki tuwuh nganggo wiji. Buta-buta tuwuh ana ing pesisir sagara kang lemahé masir. Bisa uga tuwuh ana ing alas bakau. Wit iki kasebar  ing bawana Asia kidul wetan nganti Australia.

Piguna 

Wit Buta-buta kayuné éntheng nanging kuat. Ing sajroning woh iki ngandhut tlutuh putih sing mbebayani. Tlutuh iki menawa kena mata bisa gawé wuta. Mulané diwènèhi jeneng Buta-buta. Kabèh perangan wit iki ngandhut upas. Upas iki bisa kanggo nangkep iwak lani bisa kanggo piranti gawé dupa. Kayuné bisa kanggo gawé ukiran.

Kapustakan 

Tetuwuhan mawa racun
Pesisir
Mangrove
Jeruju (Acanthus ilicifolius) inggih menika salah satunggaling tetuwuhan taunan saking kulawarga Acanthaceae. Dhuwuripun saged 1 méter saha gadhah galih ngayu. Godhongipun Jeruju gadhah eri warni ijem radhi kuning dawanipun 5-15 cm saha amba 3-18 cm. Tanduran menika gadhah kembang warni ungu tuwa kanthi tekstur kang lunyu. Wohipun awujud kapsul warni ijem.

Ékologi 

Jeruju sepisanan dipuntemokaken wonten Hawaii lajeng tlatah tropis ing saendhenging jagad. Ing Indonésia thukul ing tlalah pesisir pulo Jawa kalihan Madura ingkang gadhah wit bakau. Jeruju saged thukul mawi wohipun.

Referènsi 

Tetuwuhan hias
Tetanduran
Kembang
Serat Ambiya iku sawijining serat basa Jawa kang digawé ing jaman Surakarta Kawitan kang ngemu crita-crita lelakoning para nabi Islam. Sanajan kasengguh karipta ing jaman Surakarta Kawitan, crita ing jeroning serat iki dinuga lumebu ing Tanah Jawa luwih dhisik, sadurungé jaman Kartasura. Crita ing serat iki dinuga lumebu ing Tanah Jawa bareng karo crita-crita Arab liyané.

Isi 
Serat Ambiya mbuka kanthi nyritakaké Gusti Allah nitahaké donya. Kang dadi dhisikan iku cahya banjur kenthel dadi sesotya banjur dadi banyu banjur dadi umpluk. Umpluk mau kang dadi langit cacah pitu lan bumi cacah pitu.

Crita sabanjuré iku bab panitahing Nabi Adam lan Ibu Kawa. Leloroné digodha iblis kang njalari leloroné mudhun ing donya. Leloroné banjur anak-anak kang saben saweton dhampit. Nalika anak-anaké wis padha diwasa, Nabi Adam duwé kekarepan yèn kang ala éntuk kang becik, nanging Ibu Kawa duwé kekarepan yèn kang ala éntuk kang ala lan kang becik éntuk kang becik. Bab iku njalari Nabi Adam lan Ibu Kawa dredah kang njalari Nabi Sis lair tanpa ibu. Anaking Nabi Adam kang becik temen éntuk kang ala, nanging ana kang becik éntuk padha becik minggat menyang nagara Cina banjur nyembah brahala.

Banjuré crita bab lelakoning Habil lan Kabil rebutan bojo ayu, nganti kadadèn Habil dipatèni Kabil. Kabil banjur kena durakaning Pangéran, kajepit ing lemah terus ambles lumebu naraka.

Banjuré crita bab Nabi Adam diréwangi Malaékat Jabarail sinau nyambut gawé nggawé prabot, diwènèhi sawarnaning wiji panganan. Nabi Sis kang ora duwé gandhèngan diwènèhi jodho widadari aran Dèwi Mulat. Sasurudé Nabi Adam, Nabi Sis kang nggantèni minangka kalipatullah.
Sri Tanjung iku salah sawijiné dhèwa khayangan ingkang kagungan gawéyan jaga portal utawa lawang swarga . Amarga wewèngkon gawéyané iku, Sri Tanjung kagungan amanah kanggo manut marang Sang Hyang utawa Gusti Pengèran.

Dipitudhuhké wonten satunggalé satriya asmané Raden Sidapaksa tindhak saka padunungané menyang Nagari Sindhuraja . Raden Sidapaksa punika kautus

Rujukan 

 

Kapustakan Djawi
Serat Ramayana punika basanipun Jawi-Kuna, tur mawi sekar Para sarjana bangsa Walandi wonten ing ngudi, kadosta Dr. W. F. Stutterheim (Die Rama-Legenden) lan sanès-sanèsipun; saling ngrembag bab enèm-sepuhipun serat wau. Kados badhé kepanjangen saumpami kula pratelakna sedaya, setunggal-setunggaling pamanggih wau. Ing ngriki namung badhe kula aturaken  bilih pinanggihing pamariksa, serat Ramayana punika kinten-kinten kadamel kala salebeting jumenengipun Prabu Dyah Balitung, Ratu Binatara ingkang ngawasani tanah Jawi Tengah saha Wétan. Ana ing Negeri Mataram, kirang langkung taun 820-832 Caka. Pamariksa punika kejawi alalandhesan tatandhinganing basa ugi mawi landhesan sarana katandhing kaliyan seratan sela saha tembagi, ingkang pinanggih wonten ing tanah Jawa.

Menggah cariyosipun serat Ramayana Jawi Kina punika anggelaraken lalampahanipun prabu Rama, kados déné serat Ramayana basa Sanskerta damelanipun Walmiki ingkang sampun katuraken ing ngajeng. Ewa samanten wonten bèntenipun. Ing Ramayana Sanskerta, sang Sita sasampunipun kondur dhateng Ayodya, lajeng pepisahan kaliyan sang Rama. Ing serat Ramayana Jawi Kina sang Sita lajeng terus kempal malih kaliyan Rama.

Rujukan
Bhismaparura ya iku salah sijiné carita kang ana ing cariyos Mahabharata.  Cariyos iki ana ing bab enem lan ngandharaké prang Bharatayudha. Ing kéné uga ana nyeritakaké sithik ngenani cariyos saka serat Bhagawadgita.

Rujukan
Serat Wujil punika ngemot wejanganipun Sunan Bonang dateng pun Wujil, tiyang cebol ingkang dipuncariosaken tilas kalangenanipun ratu ing Majapahit; ingkang kaping pinten utawi ingkang pundi, mboten dipunterangaken. 

Sampun tamtu kémawon bilih wejanganipun wau bab ngélmu kasampurnan utawi mistik. Wondéné mistik ingkang dipun-wulangaken Sunan Bonang, punika inggih meh sami kemawon kaliyan mistik ingkang kagelaraken wonten ing serat sanès-sanèsipun kados ta Dewaruci, Nirathaprakreta, tuwin Suluk Sekarsa. Gesehipun namung san`es tembung ing raos sami kemawon. 

Suluk Wujil punika gunggung ngemot 104 pada, pada angka 55 sekar ageng Aҫwalalita taksih, ingkang angka 55 Mijil; sanèsipun Dandang-gula sedaya. 

Sekaripun Aҫwalalita taksih ceta lampahing guru lagu, anandalaken bilih sepuh. Awit sasumerep kula wiwit jaman Kartasura sapriki, tiyang Jawi sampun mboten ingkang saged andamel sekar ageng mawi guru lagu. 

Ing salebeting serat wau wonten sengkalanipun taun: panerus-tingal-talaning nabi = 1529 taksih taun Ҫaka = 1607 tahun Masehi. Nanging angka wau katumrapaken pendamilipun punapa punapa panuranipun, punika boten ceta. Nanging kados-pundi kados-pundiya serat wau nalika taun punika sampun wonten. Awit bonten wonten titikipun bilih angka taun wau susulan enggal. Dados bilih makaten serat wau nalika jumenengipun Sunuhun Seda Krapyak, ingkang rama Sinuhun Sultan Agung ing Matawam, sampun wonten.

Petikan sakedik saking serat Suluk Wujil, kaaturaken kados ing ngandap punika: 
19. Dipun-weruh ing urip sajati, lir kurungan raraga sadaya, becik dèn-wruhi manuké, rusak yen sira tan wruh, hih ra Wujil salaknuneki, iku mangsa dadiya, yen sira’jum weruh becikana kang sarira, aswesmaa ing enggon punang asepi, sampun kacakrabawa.

Rujukan
Serat Nitisruti yaiku serat kondhang sing ana ing jaman Surakarta taun 1534 taun Caka (1612 taun Masehi).  

Serat iki isine bab kesaenan. Kaliyan serat Suluk Wudji ing jamané Sinuhun Seda Krapyak, serat Nitisruti namung kacèk 5 taun, yen mngono serat iki kudune gaweane Pangeran Karanggayam, ing negara Pajang. Nanging, miturut tauné, wis cetha yen iki digawé pas jaman Mataram. Miturut cerita sing nyebutke serat iki gaweane pangeran Karanggayam ing Pajang pas jaman Pajang iku salah, amarga pas jaman Pajang kui jumenenge Raden Jaka Tingkir. Sing bener yaiku Pangeran Karanggayam sing ana Pajang pas jaman Mataram. Dusun Pajang utawi kutha Pajang nalika jaman Mataram iku iseh reja, mula ora salah yen Pangeran Karanggayam lenggahe ning Pajang.

Rujukan
Kresnayana Mawi Sekar yaiku serat punika ingkang dipun cariyosaken wosipun lelampahanipun  Prabu Kresna nalika ambradat Dèwi Rukmini. Menggah gancaring cariyos makaten.

Dewi Rukmini putranipun prabu Bismaka ing Kundina, sampun kapacangaken kaliyan sang Suntini, ratu ing nagari Cèd; naning ingkang ibu, Dèwi Pretukirti kepéngin kagungan mantu Prabu Kresna. Malah sang Rukmini ingkang dipun pilih pancèn inggih Prabu Kresna. Wasana sareng sampun mèh tempuking damel, sang Suntini kaliyan sang Jarasanda, sami wonten ing Kundhina. Prabu Kresna boten dipun ulemi, nanging dipun aturi énggal-énggal rawuh dening sang Pretukirti saha pengantèn putri. Sareng saweg ramé-raménipun midadareni, pengantèn putri dhedhemitan medal saking nglebet kadhaton, dhateng konten Sri Manganti Kidul, dipun papagen sang Kresna, lajeng kabekta majeng.

Pengantèn kakung saha bala tuwin Radèn Rukma, ingkang rayi pengantèn putri, sami nututi, parang. Radèn Rukma kirang sakedhik  kémawon katut pejah kalian sang Suniti. Dèwi Rukmini nyuwun gesangipun ingkang rayi dhatèng Prabu Krèsna. Sang Putri lajeng terus kabekta kondur dhateng nagari Dwarawati.

Cariyos ing nginggil punika yèn wonten ing wayang, dados lampahan Kresna Kembang utawi Narayana Maling: naming sampun kathah éwahipun. Kadosta: pengantènipun jaler yèn wonten ing lampahan wayang, Pandhita Durna, kapangku Prabu Duryodana. Sang Jarasanda kaliyan Suniti wonten ing wayang sirna tanpa lari.

Rujukan
Serat Panji Angrèni punika salah satunggaling serat ingkang wonten lebetipun ngandhut titi-masa taun wanci sengkalan: guna-paksa-kaswareng-rai 1723 Çaka, utawi 150 taun Masehi. Miturut angka punika, ateges serat wau kalebet nem: taun anggènipun nurun; babon saking serat punika tamtu langkung sepuh, titikanipun saking leléwaning basa kaliyan tembung-tembungipun. Pangéran Adimanggala saking Kraton Palémbang menika ingkang dhawuh nurun. 

Serat punika ngandhut tigang pérangan. Ingkang sepisan, njléntrèhaken Radén Pandji mundhut garwa Déwi Angrèni, lajeng Radén Pandji dipunjodhokaken kaliyan Déwi Candrakirana, ngantos cariyos kramanipun para nak sanak ingkang angsal nak sanak.

Rujukan
Serat Séwaka punika isi piwulang dhumateng tiyang ingkang ngèngèr. Yen kapethik wiwitanipun kemawon sampun saged cetha dhateng kanjengipun piwulang wau. Wiwitanipun makaten :

Layang séwaka manira ngawi, jalma-paksa-kawayangbuwana, sakala duk pangapuse, tépa palupinipun, rehning sumawita bupati, ajwa manah halimpangén, ing warah lan wuruk, ing purwa madya wusana, ajwa lali ing tata kalawan titi, takona titirona.

Satyane kang antuk sihing gusti, angawula sédyakéna tapa, gusti petén barèkate … makaten salajengipun.

Serat punika mawi angka taun warni sengkalan: Jalma – paksaka – wayang – buwana = 1621 utawi 1699 taun Masèhi; inggih punika jamanipun Sinuwun Mangkurat, ingkang raka Sinuwun Pakubuwana I (Pangeran Pugér). Basanipun serat punika sampun mawi basa Jawi jaman samangké, kajawi tembung satunggal kalih, ingkang ing samangké sampun boten kanggé ing teges punika. Kados ta satya ing ngriki tegesipun: sumpah; luwang = kang wisklakon = adat. Creban, basanipun serat Séwaka punika sae, dlodor-dlodor, cetha, boten kathah cengkok. Punika pethikanipun sawatawis.

Rujukan
Serat Nitipraja iku kalebet wonten satra jawa anyar. Panulisanipun tansah emperipun kalih Serat Nitisruti yaiku bab para luhur ing nagari, pangulahing praja saha angèmong datengè tiyang alit. mbok bilih serat nitipraja dipun cariosakèn jasanipun Sinuwun Sultan Agung ing Mataram.

Rujukan
Wrettasancaya mawi sekar inggih menika serat padamelanipun Empu Tanakung ingkang wosipun piwulang mawi dhapukan sekar ageng.  Panyerating serat menika boten sumerep ing jamanipun ratu Jawi sinten kémawon. Ananging serat menika kaserat nalika jaman Kedhiri pungkasan. Ing salebetipun serat kasebat dipunsukani tuladha cacahipun 94 kados déné serat Candrakarana. Ing serat menika pérangan piwulang dipuncaosi ular-ular cariyos. Déné ular-ularipun cariyos ngandharaken tiyang èstri ingkang dipuntilar tindak déning garwa kakungipun. Tiyang èstri kasebat lajeng tindak ing satunggaling taman lan kepanggih mliwis sajodho. Mliwis kalawau dipunsuwuni pitulungan kanggé madosi garwa kakungipun.

Serat wrettasancaya menika sampun naté dipuncithak déning Prof. H. Kern nalika taun 1875, kanthi angginakaken aksara Jawa saha pratelan basa Walandi. Lajeng dipuncithak malih wonten ing Verspreide Geschriften, kalebet ing deel IX, kaca 67, ananging seratanipun dipunsantuni kaliyan seratan aksara Latin.

Rujukan
Parthayadnya Mawi Sekar punika sanadyan boten mawi nyebat asmané satungalipun ratu, nangging kedah dipun papanaken wonten ing mriki tétémbunganipun ketawis bilih barakan kaliyan serat Ardjunawijaya saha Sutasoma.
Serat Parthayadnya grupipun serat jaman Majapahit téngahan dumugi akir. ménggah ingkang dipun cariyosakèn, lelampahannipun para Pandawa ing sasampunipun kawon main dhadhu; gantharipun makaten makaten.

Saréng para Pandawa kawon anggenipun main dadu kalian Korawa, para Pandawa dipun siya-siya dening Kurawa. Sang Dropadi dipun wudani dening sang Sangkuni, di punjambak kalarak wonten ing ngajengipun para ratu ing pasamuan wontèn ing kedaton Ngastina. Para Pandawa lajéng kedah nglampahi ukum bucal wontén satengahing wana laminipun 12 tahun.
Prabu Yudhistira rèmbagan pundi ingkang badhé dipun dunungi. Sang Bima usul prayogi ngamuk kèmawon péjah gésang sampun katenan botèn amemayang wirang. kepangihing rémbag sang Arjuna kadhawuhan tapa,

Rujukan
Korawàçrama yaiku serat punika basanipun ugi kang urut. Dapukanipun kareka kados serat-serta urut ingkang sampun diaturaken ing inggil; Adiparwa, Wirataparwa, sesamanipun. Nanging saged  ditetepaken bilih serat punika seumuran kaliyan serat Tantu Panggelaran, malah radi enom malih. Ing serat niki katah bab-bab ingkang pendetan saking serat Bharatayudha. Serat Tantu Panggelaran lan liyan-liyanipun, anggenipun mendet wau sadjak nanging saking pamireng kemawon.

Wonten malih ingkang cetha dados tanda yen serat Korawàçrama langkung enom tinimbang serat Tantu Pagelaran. Inggih menika serat Korawàçrama nyebut sang hyang Taja, sampun dipun inggil kaliyan sang hyang Parameswara (batara Guru). Nama Taja niku tembung Jawi lugu, ingkang tegesipun ora ana. Lan in basa Sunda teu aja. Inggih menika nama ingkang kanggé ngancer-nganceri Gusti Allahipun tiyang Jawi tulen Saminipun kaliyan sang hyang Wenang, sang hyang tunggal. Ingkang tembung Jawi lugu tegesipun sampun ceta, lan pantes sanget kanggé ingkang Kawasa.

Rujukan
Tulisan menika nganggem basa jawa tengahan, kang mbahas babagan agami islam kados ing ngandap menika:

syarating iman islam niku wonten pitu: sepindah iman kalyan Gusti Pangeran, kaping kalih iman kalyan sedaya nabi, kaping tiga asihing wali, kaping sekawan angandég satruning pangeran, kaping gangsal wedos kali siksanipun Pangeran, kaping enem ngndel kalyan rahmatipun Pangeran, kaping pitu ngaggungaken pakonipun Pangeran, tebih saking laranganipun Pangeran.

Baginda Ali -ralijallahu nganhu- ditakeni kaliyan tiyang: "Ya Ali, nopo sing lewih abot saking langit, nopo sing lewih amba saking bumi, nopo sing lewih atos saking watu, nopo sing lewih sugih saking sagara, nopo sing panase nglewihi geni, nopo sing nglewihi anyesipun neraka Djamanirah, nopo sing lewih pait saking upas?". Baginda -ralijallahu nganhu- njawab, "malihe wong becik dadi ala, lewih abot sekang aboting langit. kaping pindo wong bener iku keliwat amba seko bumi, kaping telu atine wong munapek iku lewih atos tinimbang watu, kaping papat ati sing kana'ah iku lewih sugih tinimbang sagara, kaping lima ratu kang semena-mena iku lewih panas saka geni, kaping enem sing nglarani ati wong iku keliwat anyes saka neraka Djamanirah, kaping pitu wong sing darana iku lewih pait seko upas.

Serat menika sampun kacitakaken dening DR J.G.H

Rujukan
Greta Thunberg  (lair tanggal 3 Januari 2003) iku sawijining aktivis iklim lan lingkungan saka Swèdhen. Dhèwèké wiwit kondhang ing sasi Agustus taun 2018, nalika umur 15 taun. Ing wektu iku, dhèwèké wiwit mogok sekolah lan ngananakaké kampanyé bab pemanasan global sanjabané gedhung parlemèné Swèdhen. Dhèwèké nggawa sawijining plang kanthi tulisan ing basa Swèdhen kang unine Skolstrejk för klimatet (mogok sekolah kanggo iklim). Sawisé iku, bocah-bocah sekolah liyané padha mèlu-mèlu gawé kampanyé kaya kang dilakokaé Greta ing panggoné dhéwé-dhéwé. Bocah-bocah iki bebarengan gawé sawijining obahan kang dijenengi Fridays for Future kang peduli marang iklim kanthi mogok sekolah.

Rujukan
Tegesé aksara Jawa iku kajupuk saka ajaran filsafat panggesangan Pakubuwana kaping IX adhedhasar aksara Jawa, punika kajlèntrèhaken kados makaten:

ha na ca ra ka

ateges ana utusan, yaiku utusan urip wujudé napas sing kajibah manunggalaké jiwa lan ragané manungsa, maksudé ana sing paring kapercayan, ana sing dipercaya, lan ana sing dipercaya kanggo makarya. Telung perkara iku yaiku, Gusti kang murbèng dumadi, manungsa kang jejibahané manungsa minangka titah.

da ta sa wa la

Ateges manungsa sawisé cinipta nganti tekan wanciné tinimbalan ora bisa nolak utawa endha apa déné semaya. Manungsa lan samubarangé kudu ndhèrèk sendika dhawuh nampa sarta nindakaké kersané Gusti Kang Murbèng Dumadi.

pa dha ja ya nya

Ateges manunggalé Dat kang paring werna abang-ijoné lombok, yaiku Sang Khaliq karo sing diparingi urip utawa makhluk. Karepé cocog nunggal batiné sing bisa disawang ing sajeroné salah, sing bisa disawang sajeroné solah bawané, adhedhasar kaluhuran lan kautaman. Jaya iku tegesé menang, unggul, sing sabener-beneré, ora mung menang-menangan utawa menang sing ora sportif.

ma ga ba tha nga

Kang ateges nampa sakabèhing dhedhawuhan sarta laranganing Gusti Kang Murbèng Kawasa, maksudé manungsa kudu pasrah sumarah marang garis sing diwajibaké senadyan ta manungsa diparingi wenang kanggo budidaya kanggo nanggulangi, wusananané kabèh mung ana panguwasané Gusti Kang Murbeng Dumadi.
Ngembel iku salah sawijining désa ing Kecamaten Kalikotès, Kabupatèn Klathèn.
Aben ajeng yaiku, bentuk krama saka adu lawan (adu arep; arepa-arepan; lan adhep-adhepan).

Rujukan 

Basa Jawa
Adhep yaiku panuduh arah badan sisih ngarep kudu madhep arah ngendi; uga digunakake kanggo nuduhake owahing arah.

Rujukan 

Basa Jawa
Adhep-adhepan ing terminologi tari Jawa yèn nganggo basa krama diarani ajeng-ajengan, yaiku ngadek utawa lungguh ngadhep awaké kanca utawa pasangan kang diajak nari.

Rujukan 

Beksan
Adhep kanan utawa kiri miturut terminologi tari Jawa yaiku nggawe saprapat puteran ing arah kiwa utawa tengen.

Rujukan
Adu Jari Tengah miturut terminologi tari Jawa yaiku manggihaken driji tengah. Posisi tangane: tangan tengen luwih dhuwur tinimbang tangan kiwa utawa kosok balèné, èpèk-èpèk tangan tengen madhep mengisor lan èpèk-èpèk tangan kiwa madhep mendhuwur, driji tangan kiwa lan tengen didadékaké siji.

Rujukan
Adu kanan/kiri ing terminologi tari jawa yaiku, jumeneng utawa ngadek ungkur-ungkuran kanthi bahu kiwa utawa tengen papak.

Rujukan
Angkring ing terminologi tari jawa tegesé sapasang rombong kang dipikul ing sadhuwuring bau; tangan kekaro didèlèh ing ngareping dhadha karo nyekel keris utawa tamèng dhadhap.

Rujukan
Angrong Akung yaiku jeneng salah sawijining lakon ing carita Panji, lan jeneng guru tari ing abad XIX. Ananging, ing terminologi tari Jawa Angrong akung duwéni teges posisi badan kang pas kanggo tari ksatria alusan: kanthi geger lurus, badan rada maju saéngga dhadha ora kabuka kabèh.

Rujukan
Anaraga utawa Anurraga duweni teges andhap-asor, kalakokaké nalika mlangkah maju; diarani uga lumaksana dhadhap. Carane, lengen kekaro dilurusaké mangisor nganti pucuking driji tekan dhuwuring dhengkul.

Rujukan
Balang ing terminologi tari jawa duwéni makna muter tangan lan ngudhunaké lengen seka posisi nampa nganti èpek-èpeking tangan madhep mangisor.

Rujukan
Balik utawa walik ing terminologi tari jawa maknané muter badan satengah puteran, nanging panggonane ora owah.

Rujukan
Sawo alas  (Diospyros macrophilla utawa Diospyros cystopus) ya iku wit taunan saka kulawarga Ebenaceae. Wit iki dhuwuré 30 mèter lan dhiamèter galihé 60 cm. Galihé silindris lan kasar kanti werna ireng. Godhong tunggal nyirip werna ijo enom. Kembangé werna putih. Wohé werna krèm bundher. Ing tlatah liya sinebut uga kanthi jeneng Budhéngan ing basa Indonésia.

Biologi lan Ékologi 
Kembangé diprodhuksi saben sasi Juni. Dene wohé mateng ing sasi Oktober. Pasebaran wiji direwangi dening manuk, kethèk, lan lawa. . Wit iki tuwuh 5-800 méter ing sadhuwuring samodra lan akèh ditemoni ing pinggir kali, pundhung lan alas primèr. Wit iki ditemoni ing Sumatera nganti Nusa Kidul Wetan.

Piguna 

Kayu saka wit iki digunakaké kanggo gawé piranti wangunan, prabot omah, patung, ukir, lan kagunan liya.

Referènsi 

Alas
Wit kayu
Tetanduran miturut famili
Nusa Kambangan
Kematangan, ing biologi, minangka kahanan morfologis lan fisiologis tartamtu ing woh sing ngidini bisa dipangan utawa siap nindakaké fungsi reproduksi . Tembung "kadewasan" uga tegesé nggayuh kahanan sing wis diwasa, sing siyap kanggo ngasilaké utawa nindakaké fungsi fisiologis kanthi lengkap. Ing jagad kuliner / kuliner, kadewasan tegesé kahanan sajian siap dikonsumsi sawise ngliwati proses pangolahan tartamtu. Tembung "peran" utawa "mateng" nuduhaké proses, déné tembung "mateng" lan "diwasa" nuduhaké sipat (adjektif).

Morfologi umum woh bisa dideleng saka warna, atose, rasa (isi kimia), lan aroma.

Werna buah sing enak biasané ora ijo nanging kuning, abang, utawa ungu. Iki kedadeyan amarga ing permukaan woh ana overhaul (degradasi) klorofil lan nambah pembentukan pigmen tanduran liyané saka senyawa fenol (umpamané abang lan wungu saka anthocyanin ) lan klompok isoprenoid (kaya ta jeruk saka karotenoid, abang-oranye saka lycopene, lan kuning saka xantin ).

Woh-wohan garing ing umum manéh ora angel nanging rada empuk. Pelembut ana amarga nyuda tekanan turgor ing tembok sel amarga infeksi celengan pectin ing tembok sel matriks ( parenchyma ) woh utawa bagean sing dikonsumsi.

Keasaman buah sing asat biasané suda amarga overhaul saka macem-macem polysaccharides lan asam organik, diganti dening akumulasi mono- lan oligosakarida ing parenchyma buah. Mula, akéh woh-wohan sing mateng sing duwe rasa manis.

Woh garing uga bisa diiringi gondha khas lan bisa dadi titikan kanggo nemtokaké tingkat kadewasaan buah. Gondha kasebut minangka penyebar kewan panyerbuk (kaya kembang, sing ngeculaké aroma minangka pollinator kewan panyerbuk). Gondha sing khas asale saka mbebasaké macem-macem senyawa aromatik, biasané asil saka senyawa fenolik utawa isoprenoid.

Deleng uga 

 Woh

Woh-wohan
Wit
Panganan
Bambangan utawa gaya kesatria muda ya iku gerakan tangan kang gambaraké kesatria muda, utamanè anak-anak Arjuna. Gerakan iki dimulai saka sikap tanjak kanan, lengen kanan ditekuk ngarep bengkekan, terus direntangkè ning samping, pas sikil tengen maju. Banjur lengen di geraké malang ning ngarep awak sejajar seduwur karo bengkekan, seka tengen ning kiwa, nganti lengen kiwa direntang ning nyamping lan lengan tengen ditekuk ning sisih bengkekan. Akhir gerakan, lengen kiwa ngibaske sampur ning buri. Gerakan kuwi diulang ning sisih tengen, nanging ora perlu ngumbul sampur ning buri.

Rujukan
Bandhul ya iku gerakan ngayunaké bobot sing carané ngadek karo sikap tanjak, sing pertama-tama siji sikil dijunjung, banjur alon-alon dimudhunaké ning lemah, lan diangkat manèh. Ning gerakan bandhul iki uga gerakan serupa ning lengen kang dilakoni serempak, yaiku lengen karoné ana ing sisih awak sing padha, suai karo sikil kang dijunjung. Lengen karone seduwur pundhak ngepel utawa nyekithing, tangan tengen luwih duwur sithik seka lengen kiwa, siku karone ditekuk ning njaba. Serempak karo sikil gerakan munggah lan mudhun, lengen sing ning nduwur alon-alon dimudhunake lan dijunjung maneh ning mapan semula.

Rujukan
Mbanyu Mili ya iku sifat gerakan kang dilakoni karo gaya tarian puteri utawa putra sing alus. Gerakan sing dilakoni ya iku arus gerak-gerik kang alon-alon, lemah, lan gemulai kang memper karo arus banyu ning kali.

Rujukan